गांव में कुछ लोग तो ऐसे हैं जिन्होंने अपने शौचालय में लकड़ी रखी हुई है। पूछने पर कि आपलोग इसका प्रयोग क्यों नहीं करते हैं ? ग्रामीणों के जवाब ने सोचने पर मजबूर कर दिया, उनका कहना था क्या जाएं साहेब ! यह शौचालय देखकर डर लगता है, कि हम इसका प्रयोग करने जाएं और अचानक भरभरा कर हमारे ऊपर ही न गिर जाये। अभी यहीं नहीं इस गांव की समस्याएं जितनी बतायी जाए कम हैं। ग्रामीणों से गांव में हुए विकास कार्यों के बारे में जब हमारे संवाददाता ने पूछा तो, प्रधान के खिलाफ ग्रामीणों का गुस्सा फुट कर सामने आ गया।